b'\n_START_ARTICLE_\nZakaj imajo zaj\xc4\x8dki preklano ustnico\n_START_PARAGRAPH_\nZakaj imajo zaj\xc4\x8dki preklano ustnico je slovenska ljudska basen.\n_START_SECTION_\nVsebina\n_START_PARAGRAPH_\nV\xc4\x8dasih so zaj\xc4\x8dki imeli zgornjo ustnico zra\xc5\xa1\xc4\x8deno. A se je nekega dne pripetila re\xc4\x8d, zaradi katere imajo \xc5\xa1e danes vsi zaj\xc4\x8dki preklano ustnico. Bilo je takole. Kot velika ve\xc4\x8dina, je bil tudi neki mali zaj\xc4\x8dek nadvse bojazljiv. Bal se je vsega, tako ljudi, kot tudi \xc5\xbeivali. Ta lastna strahopetnost, ga je tako raz\xc5\xbealostila, da si je celo hotel vzeti svoje zaj\xc4\x8dje \xc5\xbeivljenje._NEWLINE_Ko je \xc5\xbee obupano odtaval globoko v gozd, ga je tam presenetila sraka in mu posku\xc5\xa1ala dopovedati, da ni vse tako \xc4\x8drno. Zaupala mu je, kdaj se vra\xc4\x8da domov pastir s svojimi ovcami. Naro\xc4\x8dila mu je, naj se skrije v grmovje in ko vsi skupaj pridejo na jaso sko\xc4\x8di mednje, zaj\xc4\x8dek je res storil tako. Zbral je ves pogum in sko\xc4\x8dil med ov\xc4\x8djo \xc4\x8dredo. Ovce so se tega tako prestra\xc5\xa1ile, da so za\xc4\x8dele brezglavo tekati naokrog in se bleketaje razbe\xc5\xbeale v vse smeri._NEWLINE_Zaj\xc4\x8dek se je potem, ko je videl, kako so se ga \xc5\xbeivali prestra\xc5\xa1ile tako nasmejal, da se mu je preklala zgornja ustnica. In prav od tistega dne dalje imajo vsi zaj\xc4\x8dki preklano zgornjo ustnico.\n_START_SECTION_\nZaj\xc4\x8dek, kot literarni lik\n_START_PARAGRAPH_\nZaj\xc4\x8dek v tej basni je zelo boje\xc4\x8d, boji se tako ljudi, kot \xc5\xbeivali. Ta njegova boje\xc4\x8dnost ga tako \xc5\xbealosti, da ne vidi ve\xc4\x8d smisla v \xc5\xbeivljenju. Bil je torej zelo \xc5\xa1ibek in obupan, saj druge re\xc5\xa1itve kot obesiti se na staro bukev ni na\xc5\xa1el. K sre\xc4\x8di mu je na pomo\xc4\x8d prisko\xc4\x8dila sraka in mu dokazala, da lahko tudi on vzbudi srh v drugih \xc5\xbeivalih, \xc4\x8de \xc5\xbee ljudi ne more prestra\xc5\xa1iti._NEWLINE_Res je ubogljivo in pogumno sledil srakinim navodilom, premagal svoj strah, in se tako od srca nasmejal, da mu je po\xc4\x8dila zgornja ustnica. Nau\xc4\x8dil pa se je le, da ni vse tako \xc4\x8drno kot izgleda.'